b"\n_START_ARTICLE_\nChuck Norris\n_START_SECTION_\nZgodnje \xc5\xbeivljenje\n_START_PARAGRAPH_\nRodil se je v Ryanu v Oklahomi, kot sin Wilme Scaberry in Carlosa Raya Norrisa. O\xc4\x8de je bil mehanik in voznik avtobusa ter tovornjaka. Njegov dedek po o\xc4\x8detovi strani je bil priseljenec in babica po materini je bila Irka. Njegova babica po o\xc4\x8detovi in dedek po materini strani pa sta bila Indijanca. Pri svojih 16 letih se je z mamo in brati preselil v Kansas, kasneje pa zaradi lo\xc4\x8ditve star\xc5\xa1ev \xc5\xa1e v Kalifornijo. Imel je dva mlaj\xc5\xa1a brata, Weilanda (umrl) in Aarona, ki je producent v Hollywoodu._NEWLINE_Chuck je o svojem otro\xc5\xa1tvu vedno govoril, da je bil plah, suh, pedanten in povpre\xc4\x8den otrok. Njegovi vrstniki so ga vedno zasmehovali zaradi njegove me\xc5\xa1ane narodnosti. Omenil je tudi, da je o\xc4\x8de bil malo zraven njega ob odra\xc5\xa1\xc4\x8danju, toda imel ga je rad.\n_START_SECTION_\nZasebno \xc5\xbeivljenje\n_START_PARAGRAPH_\nLeta 1963 je Chuck dobil prvega otroka z \xc5\xbeeno Holechek, sina z imenom Mike. Leto pozneje je dobil izvenzakonsko h\xc4\x8derko Dino, leta 1965 pa z \xc5\xbeeno drugega sina, Erica. Po 30 letih zakona sta se lo\xc4\x8dila. Novembra 1998 se je znova poro\xc4\x8dil z 28 let mlaj\xc5\xa1o modno oblikovalko Geno O'Kelley. Gena je imela v prej\xc5\xa1njem zakonu dva otroka._NEWLINE_Norris je \xc5\xa1e vedno ljubezniv do svoje dru\xc5\xbeine, \xc5\xa1e posebej znano je, da otroke \xc5\xa1e zmeraj poljubi in objame, ko se poslovijo. Starej\xc5\xa1a Norrisova sinova sta \xc5\xbee poro\xc4\x8dena in imata skupaj 6 otrok. Eden od njih je tudi ameri\xc5\xa1ka igralka Gabby Di Ciolli._NEWLINE_Norris \xc5\xbeivi v Houstonu in ima ran\xc4\x8d med Navasotom in Andersonom v Teksasu. \xc5\xa0e vedno ima majhno stanovanje v Los Angelesu. Zaposlen je pri dru\xc5\xbebi KickStart s sede\xc5\xbeem v Dallasu in Houstonu. \xc5\xa0e vedno promovira \xc5\xa1tudij Svetega pisma in se trudi za zmanj\xc5\xa1anje uporabe droge v osnovnih \xc5\xa1olah.\n_START_SECTION_\nDelo\n_START_PARAGRAPH_\nLeta 1958 se je pridru\xc5\xbeil ameri\xc5\xa1kemu vojnemu letalstvu in bil poslan v Osan, zra\xc4\x8dno bazo v Ju\xc5\xbeno Korejo. V Koreji je Norris tudi dobil vzdevek Chuck in za\xc4\x8del trenirati Tang Soo Do (tangsudo). Ustanovil je zdru\xc5\xbebi United Fighting Arts Federation in KickStart, dobrodelni organizaciji za promocijo borilnih ve\xc5\xa1\xc4\x8din ter osve\xc5\xa1\xc4\x8danje dijakov o drogah. Po vrnitvi v ZDA je slu\xc5\xbeil March Air Force Base v Kaliforniji kot varnostnik. Avgusta 1962 je bil odpu\xc5\xa1\xc4\x8den iz vojske. Kasneje je delal za Northrop Corporation in organiziral verigo \xc5\xa1ol karateja, v kateri je sodeloval tudi Chad McQueen, sin Stevea McQueena.\n_START_SECTION_\nIgralstvo\n_START_PARAGRAPH_\nLeta 1969 je Norris debitiral na televiziji v filmu The Wrecking Crew. Leta 1970 je bil v Vietnamu ubit njegov brat Weiland. Norris je posvetil film Mising in Action njemu v spomin. V Long Beachu je Norris sre\xc4\x8dal slavnega igralca v bojnih filmih Brucea Leeja, ki ga je spo\xc5\xa1toval in ga imel za u\xc4\x8ditelja. V letu 1972 je igral v Leejevem filmu Way of the Dragon, ki ga je popeljal med zvezde. Leta 1974 ga je McQueen spodbudil, da je pri\xc4\x8del igrati v filmski skupini MGM._NEWLINE_Leta 1977 je prvi\xc4\x8d zaigral v glavni vlogi, v filmu Breaker!Breaker!, kasneje pa \xc5\xa1e v filmih The Octagon (1980), An Eye for an Eye (1981) in Osamljeni volk McQuade.\n_START_SECTION_\nTeksa\xc5\xa1ki mo\xc5\xbe postave\n_START_PARAGRAPH_\nOb koncu 1980 je dru\xc5\xbeba Cannon Films izgubila vpliv, z njim pa je zbledela tudi Norrisova slava. Ponovno je za\xc4\x8del kot \xc4\x8dlan Delta Force za MGM, ki je prevzela avtorske pravice, ko je Cannon Films \xc5\xa1el v ste\xc4\x8daj. Norris je igral \xc5\xa1e v nekaj neznanih filmih, preden je pre\xc5\xa1el na TV-serije. Leta 1993 je za\xc4\x8del s snemanjem serije Teksa\xc5\xa1ki mo\xc5\xbe postave, ki se je na CBS predvajala 8 let, pozneje pa tudi na drugih programih. Pri nas jo je predvajala POP TV._NEWLINE_17. oktobra 2005 je CBS premierno predvajal\xc2\xa0\xc2\xbbFilm tedna\xc2\xab\xc2\xa0Teksa\xc5\xa1ki mo\xc5\xbe postave: Ognjeni krst. Film je bil nadaljevanje serije in bil narejen kot obuditev serije. V filmu je Norris ponovno igral kot Cordell\xc2\xa0\xc2\xbbCord\xc2\xab\xc2\xa0Walker. Izjavil je, da imajo v na\xc4\x8drtih \xc5\xa1e ve\xc4\x8d podobnih projektov, a je te na\xc4\x8drte mo\xc4\x8dno omajala CBS-ova odlo\xc4\x8ditev, da v sezoni 2006\xe2\x80\x932007 ne bodo ve\xc4\x8d redno predvajali\xc2\xa0\xc2\xbbFilmov tedna\xc2\xab\xc2\xa0vsak teden ob nedeljah zve\xc4\x8der.\n_START_SECTION_\nPomembnej\xc5\xa1e vloge\n_START_PARAGRAPH_\nCordell\xc2\xa0\xc2\xbbCord\xc2\xab\xc2\xa0Walker v Walker, Texas Ranger,_NEWLINE__NEWLINE_Joshua McCord vThe President's Man in The President's Man 2: A Line in the Sand\n_START_SECTION_\nPoliti\xc4\x8dna stali\xc5\xa1\xc4\x8da\n_START_PARAGRAPH_\nNorris je republikanec, ki pogosto promovira stali\xc5\xa1\xc4\x8da svoje stranke. Od leta 1988 do danes je republikanskim kandidatom in organizacijam podaril \xc5\xbee preko 32.000 dolarjev. 26. januarja 2007 je Norris nadome\xc5\xa1\xc4\x8dal Seana Hannityja kot sovoditelj popularne pogovorne oddaje Hannity & Colmes na kanalu Fox News Channel._NEWLINE_Norris tudi mo\xc4\x8dno nasprotuje podpiranju homoseksualnosti v javnih \xc5\xa1olah. Sam je rekel:\xc2\xa0\xc2\xbbJe spodbujanje in u\xc4\x8denje o homoseksualnosti nekaj, kar so na\xc5\xa1i predniki pri\xc4\x8dakovali za javno \xc5\xa1olstvo, ki so ga ustvarili? Celo najbolj liberalni med njimi so nasprotovali. [\xe2\x80\xa6] Mislim da bi morali enotno in odprto nasprotovati tak\xc5\xa1nim nenaravnim seksualnim navadam v na\xc5\xa1ih javnih \xc5\xa1olah v knjigah ali v tako imenovanih\xc2\xa0\xc2\xbbdnevih znanosti\xc2\xab.\xc2\xab_NEWLINE_22. oktobra 2007 je Norris najavil podporo guvernerju Arkansasa Mikeu Huckabeeju pri kandidaturi za predsednika. Izjavil je:\xc2\xa0\xc2\xbbVerjamem, da je edini, ki ima vse potrebne lastnosti za vodenje Amerike naprej v prihodnost, prej\xc5\xa1nji guverner Arkansasa Mike Huckabee.\xc2\xab"